## ELŐTERJESZTÉS

**Szombathely Megyei Jogú Város Közgyűlése Gazdasági és Városstratégiai Bizottsága**

**2018. december 03-i ülésére**

**Javaslat út és járda felújításokkal kapcsolatos döntések meghozatalára**

A Gazdasági és Városstratégiai Bizottság a 336/2017. (X.25.) GVB. sz. határozatával többek között jóváhagyta és elfogadta a Szombathely,

* Kilátó utca további részének felújítására (a közbenső útszakaszokkal, a Síp utca önkormányzati szakaszával bezárólag) vonatkozó engedélyezési és kiviteli tervek elkészíttetését.

A kiviteli tervek elkészültek, az építési engedély kiadásra került. A beruházás két ütemre bontható.

Első ütemben a Dob utcától Ny-ra lévő, legrosszabb szakaszt (Dr. Pálos Károly u. és a Síp u.) javasolom megvalósítani. A felújítás becsült költsége bruttó 35 millió forint.

Javaslom, hogy a fedezet a 2018. évi Költségvetés, „út, járda, híd, kerékpárút, parkoló, közvilágítási építési és felújítási program” előirányzatának maradványából 20 millió forintig,

továbbá a költségvetési rendelet módosításával a Városüzemeltetési kiadások „illegális hulladék lerakás” előirányzatából 15 millió forint átcsoportosításával legyen biztosítva.

A Szombathely, Kötő utcai járda Bártfa u. – Puskás T. u. közötti szakaszának felújítása megtörtént. A járdával szomszédos betonkerítések állagmegóvása érdekében szükséges a járda és a kerítések közé, a helyszínen zsaluzott betongerenda elhelyezése, melynek költsége bruttó 619.650,-Ft.

Javaslom, hogy a fedezet a 2018. évi Költségvetés, „út, járda, híd, kerékpárút, parkoló, közvilágítási építési és felújítási program” előirányzatának maradványából legyen biztosítva.

Az önkormányzat 2018. évi költségvetéséről szóló Szombathely Megyei Jogú Város Önkormányzata Közgyűlésének 3/2018. (II. 21.) számú önkormányzati rendeletének 11. § (11) bekezdése értelmében „út, járda, híd, kerékpárút, parkoló, közvilágítási építési és felújítási program” előirányzatainak felhasználásáról a Gazdasági és Városstratégiai Bizottság dönt.

Kérem a Tisztelt Bizottságot, hogy az előterjesztést megtárgyalni, az abban foglaltakat elfogadni szíveskedjék.

Szombathely, 2018. november „…….”

**(:Illés Károly:)**

**HATÁROZATI JAVASLAT**

**……./2018. (XII.03.) GVB. számú határozat**

A Gazdasági és Városstratégiai Bizottság „Javaslat kerékpárút és járda felújításokkal kapcsolatos döntések meghozatalára” szóló javaslatot megtárgyalta, és az alábbi döntést hozta:

A Bizottság

* a Dob utcától Ny-ra lévő útszakasz (Dr. Pálos Károly u. és a Síp u.) – felújítására a bruttó 35.000.000,- forintot a 2018. évi Költségvetés, „út, járda, híd, kerékpárút, parkoló, közvilágítási építési és felújítási program” előirányzatának maradványából 20 millió forintig, továbbá a költségvetési rendelet módosításával a Városüzemeltetési kiadások „illegális hulladék lerakás” előirányzatából 15 millió forint átcsoportosításával biztosítja.
* a Kötő utcai járda, Bártfa u. - Puskás T. u. közötti szakaszán a szükséges betonozás elvégzésére a bruttó 619.650,- forintot a 2018. évi Költségvetés, „út, járda, híd, kerékpárút, parkoló, közvilágítási építési és felújítási program” előirányzatának maradványából biztosítja.

**Felelős:** Lendvai Ferenc a Gazdasági és Városstratégiai Bizottság elnöke

/A végrehajtás előkészítéséért:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője/

**Határidő:** azonnal